text: Blottede sig for kvinde på Vejen Banegård
  11 maj 2015 kl. 20.10
  En 38-årig kvinde fra Vejle havde en ubehagelig oplevelse, da hun ved 14-tiden ventede på toget på Vejen banegård. En mand på 50-60 blottede sig for hende og masturberede, mens han stirrede på hende.
  Kvinden blev reddet af toget mod Vejle ? og derfor anmeldte hun først hændelsen, da hun var kommet hjem.
  - Så vi var lidt bagud fra starten, siger vagtchef Erik Lindholdt, Syd- og Sønderjyllands Politi, til TV SYD. Til gengæld har kvinden givet et godt signalement af manden.
  Han beskrives som 50-60, almindelig af bygning og med en lettere usoigneret fremtræden. Han var iført en mørk jakke med rødligt mønster, blå Kansas-arbejdsbukser og arbejdssko.
  Han kom ind på banegården og stirrede i et lille stykke tid på kvinden, inden han fandt sit lem frem og masturberede. Og i den anden hånd havde han en øl?
  